ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

...นายเซเว่น
...l...วันนี้ถือว่าเป็นฤกษ์ดีงามดี กรณ์ จาติกวณิช รมว.คลัง เป็นประธานทำบุญใหญ่ของกระทรวงการคลังที่มีอายุครบ 135 ปี ขณะที่ธนาคารออมสินก็มีอายุครบ 97 ปี อีก 3 ปี ก็ครบ 100 ปีเต็ม เห็นทีจะมีการฉลองกันยิ่งใหญ่อย่างแน่นอน
...l...ไหนๆ ก็พูดถึงแบงก์ออมสินแล้ว ก็ฝากทั่น เลอศักดิ์ จุลเทศ ผู้อำนวยการธนาคารออมสิน ด้วยว่า ลูกค้าที่ไปชำระค่างวดสินเชื่อผ่านเคาน์เตอร์ธนาคารทุกๆ วันที่ 31 ของเดือน ต้องเสียความรู้สึกชะมัด เพราะจะได้รับคำตอบจากพนักงานว่าคอมพ์เสียเป็นประจำ ไม่ว่าจะเป็นสาขาคลองเตย บางเขน ที่เจ๋งกว่านั้นมีคนเจอเหตุการณ์แบบนี้ที่สาขาในกระทรวงการคลังซะด้วย เออ...มันก็แปลกดี ถ้าเจออย่างนี้จะเว้นดอกเบี้ยให้ลูกค้ามั้ยคร้าบบบ....บบบ...
...l...เห็นตัวเลขประมาณการเศรษฐกิจปี 2553 ที่ออกมาจะโตได้ 4.5% ต่อปี จากเดิมที่คาดว่าจะโตแค่ 3.5% ต่อปี ถือว่าสวนกระแสปัญหาการเมืองที่ร้อนระอุจริง แถม สาธิต รังคสิริ ผู้อำนวยการสำนักงานคณะกรรมการเศรษฐกิจ (สศค.) ยังวิเคราะห์ลงลึกไปถึงหากการเมืองสงบเร็ว เศรษฐกิจไปโลดถึง 5% ต่อปี แต่หากรัฐบาลยุบสภาด่วนจี๋ตามใจม็อบเศรษฐกิจตกเหวทันทีโตเหลือ 2.7% ต่อปี ฟังแล้วถูกใจการเมือง แต่แสลงใจม็อบจริงๆ
...l...แม้ว่า อารีพงศ์ ภู่ชอุ่ม อธิบดีกรมสรรพสามิต จะพยายามเข็นมาตรการลดภาษีสรรพสามิตแบตเตอรี่ และอัญมณี เหลือ 0% แต่ยังงั้ยก็ยังไม่ผ่านความเห็นชอบจาก พฤฒิชัย ดำรงรัตน์ รมช.คลัง เนื่องจากน้อยใจอธิบดีที่แพลมข่าวนี้ออกไปก่อนรัฐมนตรี